Alaquàs inicia aquest cap de setmana els actes en honor a Sant Francesc de Paula
14/04/2010

# Alaquàs inicia aquest cap de setmana els actes en honor a Sant Francesc de Paula

*   14/04/2010
*   [Imprimir](#)
*   Compartir
*    https://www.alaquas.org/documento.asp?id\_do=11963

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11963%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inicia%20aquest%20cap%20de%20setmana%20els%20actes%20en%20honor%20a%20Sant%20Francesc%20de%20Paula)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11963/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11963/14042010img_7449_Form_4.jpg)](https://www.alaquas.org/ficheros/documentos/2010/2/11963/14042010img_7449_Form_10.jpg "<a href='https://www.alaquas.org/ficheros/documentos/2010/2/11963/14042010img_7449_Form_10.jpg' target=_blank><i class='fa fa-external-link' aria-hidden='true'></i>.Alaquàs inicia aquest cap de setmana els actes en honor a Sant Francesc de Paula</a>")

Enguany es commemora el X aniversari de la Festa del Porrat que es celebrarà del 23 al 25 d'abril

El diumenge 18 d'abril començaran els actes commemoratius de la festivitat en honor a Sant Francesc de Paula. Diferents actes religiosos i lúdics, organitzats per l'Orde Mínima Seglar i l'Associació Cultural Penya el Foc 2000 amb la col·laboració de l'Ajuntament d'Alaquàs, ompliran Alaquàs de festa al llarg d'aquests dies. Aquest cap de setmana tindran lloc els actes religiosos i el cap de setmana del 23 al 25 d'abril es celebrarà la tradicional Festa del Porrat que enguany compleix el X aniversari.

La celebració religiosa central tindrà lloc aquest diumenge 18 d'abril a partir de les 10 del matí amb el tradicional trasllat de la imatge del sant. El recorregut s'iniciarà al passatge Amadeo Aguilar Laborda, on es troba la capella, i passarà pel carrer Maria Antonia de Oviedo i carrer Perolers fins arribar a la parròquia de la Mare de Déu de l'Olivar, on es celebrarà la missa solemne cantada per l'Orfeó Polifònic d'Alaquàs.

A continuació es realitzarà una cercavila de dolçaines que finalitzarà al carrer Beat Gaspar de Bono, amb l'habitual ofrena de flors al retaule ceràmic del Beat a càrrec de l'associació Penya El Clau de València, que estarà presidida per la clavariesa major 2010, MªJosé Ruiz García, _Marisé de Montolivet_.

Els actes festius continuaran al Castell d'Alaquàs amb la inauguració de l'exposició fotogràfica "10 anys fent gran lo mínim" i de l'exposició dels treballs presentats al X concurs de dibuix escolar Festa del Porrat realitzat sota el lema "Visió d'Alaquàs, amb els ulls de Sant Francesc". Per la nit es celebrarà la tradicional processó amb les imatges de Sant Francesc de Paula i del Beat Gaspar de Bono.

**El patró d'Alaquàs**

La festa de Sant Francesc de Paula, que va morir l'any 1507, ha sigut organitzada històricament per l'Ordre Mínima Seglar d'Alaquàs. Dos components han protagonitzat sempre aquesta celebració: el religiós, que es celebra el tercer diumenge de pasqua, i el lúdic. Tot i això, en les últimes dues dècades, l'aspecte lúdic de la celebració havia decaigut, conservant tan sols els elements religiosos. Per aquest motiu, un grup de festers de la població, agrupats en l'Associació Cultural "Peya El Foc 2000" van decidir donar-li un nou impuls a la festivitat amb la introducció d'alguns elements lúdics com ara la Festa del Porrat.

La festivitat en honor a Sant Francesc de Paula venia a completar-se així amb els tradicionals actes festius i lúdics. Després de la celebració de la festa pròpiament dita aquest cap de setmana, Alaquàs acollirà el cap de setmana que ve, una edició més de la tradicional Fira del Porrat. La inauguració tindrà lloc el divendres 23 d'abril a les 21 hores i donarà pas a una completa programació en la qual hi hauran festes infantils, jocs tradicionals, sopars populars i el tradicional cuinat de calderes d'arròs amb fesols i naps per a tota la població el diumenge 25 d'abril.